钦定古今图书集成/明伦汇编/交谊典/第096卷 > 尔雅 > 《东川清丝寄鲁冀州戏赠》前人
## 钦定古今图书集成/明伦汇编/交谊典/第096卷 > 尔雅 > 《东川清丝寄鲁冀州戏赠》前人

“鹅溪清丝清如冰，上有千岁交枝藤。藤生谷底饱风
雪，岁晚忽作龙蛇升。嗟我虽为老侍从，骨寒只受布
与缯。床头锦衾未还客，坐觉芒刺在背膺。岂知髯卿
晚乃贵，福禄正似川方增。”醉中倒著紫绮裘，下有半
臂出缥绫。封题不敢妄裁翦，刀尺自有佳人能。遥知
千骑出清晓，积雪未放游尘兴。白须红带柳丝下，老
弱空巷人相登。但放奇纹出领袖，吾髯虽老无人憎。